প্রয়াত অভিনেত্রী প্রিয়া মারাঠি!

ওয়েব ডেস্ক : ফের দুঃসংবাদ বিনোদন জগতে। প্রয়াত হলেন অভিনেত্রী প্রিয়া মারাঠি (Priya Marathe)। জানা গিয়েছে, ক্যানসারে আক্রান্ত ছিলেন অভিনেত্রী। চিকিৎসা চলছিল তাঁর। কিন্তু শেষ রক্ষা হল না। রবিবার নিজের বাড়িতেই শেষ নিঃশ্বাস ত্যাগ করেন তিনি। মৃত্যুকালে তাঁর বয়স হয়েছিল ৩৮ বছর। প্রিয়া প্রয়াত সুশান্ত সিং রাজপুতের (Sushant Singh Rajput) সহ অভিনেত্রী ছিলেন।

১৯৬৭ সালে ২৩ এপ্রিল মুম্বইতেই জন্ম হয়েছিল প্রিয়ার (Priya Marathe)। সেখানেই বেড়ে উঠেছিলেন তিনি। ছোট থেকে অভিনয়কে ভালোবাসতেন তিনি। চেয়েছিলেন অভিনেত্রী হতে। সেই স্বপ্ন পূরণ হয়েছিল একটি মারাঠি সিরিয়ালের মাধ্যমে। এর পরে জায়গা করে নিয়েছিলেন বলিউডে। বালাজি টেলিফিল্মসের ‘কসম সে’ সিরিয়ালে তাঁকে দেখা গিয়েছিল। এর পর করেছেন জনপ্রিয় ধারাবাহিক ‘পবিত্র রিস্তা’। সেই ধারাবাহিকে প্রয়াত বলিউড অভিনেতা সুশান্ত সিং রাজপুতের সঙ্গে কাজ করেছিলেন তিনি।

আরও খবর : শনিবার মুক্তি পেল ‘বাগি ৪’-এর ট্রেলার

এই ধারাবাহিকটি দর্শকদের কাছে এতো জনপ্রিয় হয়ে উঠেছিল যে প্রিয়াকে আর পিছন ঘুরে তাকাতে হয়নি। এর পর একের পর এক সিরিয়ালে কাজ করেছেন তিনি। তার মধ্যে ছিল ‘বড়ে আচ্ছে লাগতে হ্যায়’, ‘তু তিথে মে’, ‘ভাগে রে মন’, ‘জয়স্তুতে’, ‘ভারত কা বীরপুত্র – মহারাণা প্রতাপ’ মতো ধারাবাহিক। এর পাশাপাশি হিন্দি ছবি ‘হামনে জিনা শিখ লিয়া’ ছবিতে কাজ করেছিলেন তিনি।

এর পাশাপাশি মারাঠি পরিচালক গোবিন্দ নিহালনির ছবি ‘তিন আমি ইতার’ ছবিতে অভিনয় করতে দেখা গিয়েছিল তাঁকে। এর পর ২০১২ সালের শান্তনু মোঘের সঙ্গে বিবাহ বন্ধনে আবদ্ধ হন তিনি। ২০২৪ সালে জয়পুরে ঘুরতে গিয়েছিলেন অভিনেত্রী। সেই ছবি পোস্ট করেছিলেন সমাজমাধ্যমে। আর সেটাই ছিল সাশাল মডিয়ায় তাঁর পোস্ট করা শেষ ছবি। তার পর একপ্রকার অন্তরালে চলে যান তিনি। তবে হঠাৎ অভিনেত্রীর মৃত্যুতে শোকের ছায়া নেমে এসেছে বিনোদন দুনিয়াতে।